
	Comisia pentru buget, finanţe şi bănci

	
	Bucureşti,        

Nr. 22/533/09.02.2011


Biroul Permanent

al

Camerei  Deputaţilor

Vă înaintăm, alăturat, raportul asupra asupra proiectului de Lege pentru modificarea art.20665 din Legea nr.571/2003 privind Codul fiscal,  cu care comisia noastră a fost sesizată în fond cu adresa Biroului Permanent nr.PL.x 554 din 9 noiembrie 2010.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/533/09.02.2011


RAPORT

asupra proiectului de Lege pentru modificarea art.20665 din 
Legea nr.571/2003 privind Codul fiscal
Cu adresa nr. PLx 554 din 9 noimebrie 2010, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu  proiectul de Lege pentru modificarea art.20665 din Legea nr.571/2003 privind Codul fiscal.

                Prezentul proiect de Lege are ca obiect de reglementare excluderea de la distrugere a tutunurilor prelucrate marcate, confiscate sau intrate, potrivit legii, în proprietatea privată a statului şi valorificarea acestora în conformitate cu prevedrile legale.
                 La întocmirea raportului s-au avut în vedere avizele  Consiliului legislativ, Comisiei juridice, de disciplină şi imunităţi, Comisiei pentru politică economică, reformă şi privatizare şi Comisiei pentru industrii şi servicii.
Proiectul de Lege  a fost adoptat de  Senat în şedinţa din 4 octombrie 2010.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 37 deputaţi, din totalul de 39 membri ai comisiei.
La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Ghizdeanu Ion – secretar de stat la Ministerul Finanţelor Publice şi doamna Toma Gheorghiţa – director în cadrul aceluiaşi minister.
În urma dezbaterii ,  în şedinţa din data de 08.02.2011 ,  cu majoritate de voturi , comisia propune respingerea proiectului de Lege pentru modificarea art.20665 din Legea nr.571/2003 privind Codul fiscal,  deoarece introducerea măsurii de valorificare a produselor din tutun  confiscate, chiar dacă se propune numai pentru tutunurile prelucrate marcate, conduce la creşterea cheltuielilor de administrare  deoarece este necesară stabilirea autenticităţii marcajelor şi instituirea unui sistem special de valorificare a produselor din tutun confiscate şi chiar aplicarea unor marcaje speciale în condiţiile în care nu există documente justificative de provenienţă.
 Este de menţionat că  măsura distrugerii produselor din tutun confiscate se înscrie în practica comunitară, care se aplică tuturor produselor accizabile eliberate pentru consum şi care sunt confiscate.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

